b'\n_START_ARTICLE_\nTektonski potres\n_START_PARAGRAPH_\nTektonski potresi se pojavljajo na subdukcijskih conah na uni\xc4\x8dujo\xc4\x8dih pribli\xc5\xbeajo\xc4\x8dih se mejah tektonskih plo\xc5\xa1\xc4\x8d, kjer je se ena tektonska plo\xc5\xa1\xc4\x8da podriva pod drugo. Povzro\xc4\x8dita ga pretrg in zdrs na prelomu ali na meji plo\xc5\xa1\xc4\x8d. Ti potresi so najmo\xc4\x8dnej\xc5\xa1i na Zemlji, z magnitudo (Mw), ki lahko presega 9,0. Od leta 1900 so bili vsi potresi velikosti 9,0 ali ve\xc4\x8d tektonski potresi. Nobena druga vrsta znanih kopenskih virov tektonske dejavnosti ni povzro\xc4\x8dila potresov te lestvice.\n_START_SECTION_\nTerminologija\n_START_PARAGRAPH_\nMed pretrganjem je ena stran preloma potisnjena navzgor glede na drugo in ta tip gibanja je znan kot nariv.  To je tip zmi\xc4\x8dnega ali - stri\xc5\xbenega preloma (dip-slip fault). Narivni prelom je nagnjeni prelom, na katerem so ugotovljeni znaki nariva in/ali je v sedanjem napetostnem polju usmerjen tako, da pri\xc4\x8dakujemo nariv (nekateri obravnavajo narivni prelom kot polo\xc5\xbeen reverzni prelom, naklona manj od 45\xc2\xb0).  Prelomi s po\xc5\xa1evnim zdrsom (Oblique-slip fault) imajo pomembne sestavne dele razli\xc4\x8dnih zdrsov. Izraz tektonski ali megazdrs nima splo\xc5\xa1no sprejete definicije, vendar se uporablja za sklicevanje na izredno velik zmi\xc4\x8dni prelom, ki se navadno oblikuje med plo\xc5\xa1\xc4\x8dama vzdol\xc5\xbe subdukcijske cone, kot je Sundski jarek. To je predvsem ameri\xc5\xa1ka terminologija.\n_START_SECTION_\nObmo\xc4\x8dja\n_START_PARAGRAPH_\nGlavna subdukcijska cona je povezana s Tihim in Indijskim oceanom in je odgovorna za vulkansko dejavnost, povezano s pacifi\xc5\xa1kim ognjenim obro\xc4\x8dem. Ker ti potresi deformirajo dno oceanov, pogosto ustvarjajo pomemben niz cunamijevskih valov. Znano je, da povzro\xc4\x8dajo intenzivno tresenje v \xc4\x8dasovnih obdobjih, ki lahko trajajo do nekaj minut._NEWLINE_Na Japonskem je Nankaj\xc5\xa1ki megazdrs pod Nankaisko udorino odgovoren za Nankaj\xc5\xa1ki potres in s tem povezane cunamije._NEWLINE_V \xc5\xa1tudiji, ki je bila objavljena leta 2016, je bilo ugotovljeno, da so najve\xc4\x8dji tektonski potresi povezani s podrivanjem plo\xc5\xa1\xc4\x8d pod najmanj\xc5\xa1im naklonom, tako imenovana subdukcija ploskih plo\xc5\xa1\xc4\x8d.'